b'\n_START_ARTICLE_\nZeus (trojanski konj)\n_START_PARAGRAPH_\nZeus, ki ga imenujejo tudi ZeuS ali Zbot, je ra\xc4\x8dunalni\xc5\xa1ki virus (trojanski konj). Zeus je postal najbolj uspe\xc5\xa1en del botnet programske opreme na svetu. Lahko se uporablja kot sredstvo za \xc5\xa1tevilna kazniva dejanja, njegova glavna naloga pa je kraja ban\xc4\x8dnih informacij.\n_START_SECTION_\nPodrobnosti gro\xc5\xbenje\n_START_PARAGRAPH_\nZeus lahko povzro\xc4\x8di razli\xc4\x8dno \xc5\xa1kodo na ra\xc4\x8dunalnikih, ki jih oku\xc5\xbei, vendar ima v ve\xc4\x8dini dve najbolj pomembni in najbolj dejavni funkciji. Kot prvo, Zeus ustvari botnet, ki je omre\xc5\xbeje ve\xc4\x8d naprav (ra\xc4\x8dunalnikov), ki ga nadzoruje kontrolni stre\xc5\xbenik pod nadzorom lastnika virusa. Botnet omogo\xc4\x8da masovno zbiranje informacij ali izvr\xc5\xa1uje obse\xc5\xbene napade. Druga funkcija Zeus-a se odra\xc5\xbea kot Trojanski virus, ki je ustvarjen za krajo ban\xc4\x8dnih poverilnic. To dose\xc5\xbee s prepoznavo ban\xc4\x8dne spletne strani, ki jo uporabnik v tistem \xc4\x8dasu uporablja, in posname podatke, ki jih uporabnik vtipka, ko se v spletno stran prijavi._NEWLINE_Prvotno je Trojanski virus oku\xc5\xbeil le Windows operacijski sistem, novej\xc5\xa1e oblike tega virusa pa so na\xc5\xa1li tudi \xc5\xbee na operacijskem sistemu Android, BlackBerry in Symbian. Nekatere oblike lahko torej oku\xc5\xbeijo tudi mobilne naprave.\n_START_SECTION_\nZgodovina\n_START_PARAGRAPH_\nVirus je bil prvi\xc4\x8d zaznan leta 2007. Najve\xc4\x8dji napad, ki ga je povzro\xc4\x8dil Zeus je bil oktobra leta 2010. FBI je naznanil, da so hekerji v Ju\xc5\xbeni Evropi oku\xc5\xbeili veliko ra\xc4\x8dunalnikov po celem svetu. Virus se je nahajal v elektronski po\xc5\xa1ti ter oku\xc5\xbeil vsak ra\xc4\x8dunalnik na katerem je elektronska po\xc5\xa1ta bila odprta. Virus se je nalo\xc5\xbeil in aktiviral sam takoj zatem, ko je po\xc5\xa1ta bila odprta ter kradel pomembne informacije kot so gesla, \xc5\xa1tevilke ra\xc4\x8dunov ter druge podatke, ki so povezani s spletnim ban\xc4\x8dnim ra\xc4\x8dunom. Hekerji so nato uporabili ukradene podatke za prevzem ban\xc4\x8dnega ra\xc4\x8duna \xc5\xbertve ter nepoobla\xc5\xa1\xc4\x8deno prena\xc5\xa1ali ve\xc4\x8d tiso\xc4\x8d dolarjev v enem prenosu._NEWLINE_Ve\xc4\x8d kot 100 ljudi je bilo aretiranih in obto\xc5\xbeenih ban\xc4\x8dne goljufije in pranja denarja, 90 v ZDA ostali pa v Veliki Britaniji in Ukrajini. \xc4\x8clani so ukradli ve\xc4\x8d kot 70 milijonov dolarjev._NEWLINE_Leta 2013 je bil aretiran Hamza Bendelladj. V poro\xc4\x8dilih je pisalo, da je Hamza glavni iznajditelj Zeus-a. Obto\xc5\xbeen je bil upravljanja z SpyEye botnet in osumljen upravljanja z Zeus botneti. Prav tako je bil obto\xc5\xbeen goljufije in zlorabe ra\xc4\x8dunalnikov._NEWLINE_Pozneje leta 2010 so \xc5\xa1tevilni prodajalci internetne za\xc5\xa1\xc4\x8dite potrdili, da se je izumitelj Zeus-a upokojil, vendar hkrati opozarjajo, da je upokojitev lahko le krinka ter da se virus lahko pojavi v novi obliki in z novimi triki.\n_START_SECTION_\nOdkritje in odstranitev\n_START_PARAGRAPH_\nZeus odkrijemo zelo te\xc5\xbeko, tudi s posodobljenimi antivirusnimi programi. Te\xc5\xbeavnost odkritja je razlog, da je Zeus postal najbolj raz\xc5\xa1irjen botnet: 3.5 milijonov prenosnih ra\xc4\x8dunalnikov je bilo oku\xc5\xbeenih z virusom samo v ZDA. Strokovnjaki za varnost svetujejo, da poslovne\xc5\xbei omogo\xc4\x8dijo usposabljanje posameznikov in jih nau\xc4\x8dijo kako zaznati nevarne povezave in elektronska sporo\xc4\x8dila, da ne aktivirajo nalaganje virusa ter posodabljanje antivirusnih programov. Anti-virusni programi ne zagotavljajo prepre\xc4\x8ditve oku\xc5\xbebe, zagotavljajo prepre\xc4\x8ditev nekaterih poskusov aktiviranja virusa.\n_START_SECTION_\nKako se za\xc5\xa1\xc4\x8ditimo?\n_START_PARAGRAPH_\nNajpomembneje je, da se izogibamo spletnim stranem, ki ponujajo brezpla\xc4\x8dno vsebino, ki jo lahko prenesemo na svoj ra\xc4\x8dunalnik. Prav tako je zelo pomembno, da v elektronski po\xc5\xa1ti ter na razli\xc4\x8dnih spletnih straneh ne odpiramo URL-povezav, za katere nismo prepri\xc4\x8dani da so varna. V elektronskih sporo\xc4\x8dilih ni varno odpirati URL-povezave, ki jih nismo pri\xc4\x8dakovali, \xc4\x8deprav so od posameznika ali podjetja, ki ga poznamo, kajti \xc4\x8de je oseba, ki jo poznamo oku\xc5\xbeena z virusom, se lahko oku\xc5\xbeimo tudi sami. Najve\xc4\x8dkrat se virus nahaja v elektronskih sporo\xc4\x8dilih, ki naj bi bila namenjena ogla\xc5\xa1evanju. Za najmo\xc4\x8dnej\xc5\xa1o za\xc5\xa1\xc4\x8dito \xc5\xa1e vedno velja posodobljen antivirusni program.'